Näin jälkikäteen ajatellen -
minun on aina ollut vaikea uskoa, että ihmisissä on pahuutta.
Mutta kun tapasin hänet,
näin pahuuden omin silmin.
YHDYSVALLOISSA ON JOKA VUOSI -
YLI KOLME MILJOONAA VAINOAMISTAPAUSTA.
80 % EX-KUMPPANIN VAINOAMISTA NAISISTA ON KOKENUT MYÖS KOTIVÄKIVALTAA.
Satuttaa naista?
En tekisi sellaista.
Mitä tulee väkivaltaan naisia kohtaan,
minä en ole sellainen.
TÄMÄ ON VAINOAMISTAPAUS #14CT-CR00624-01:N TARINA.
ELI MORRISON, T.
En tykkää, kun joku valehtelee tai käyttää hyväksi.
Kun minusta tuntuu, että minua käytetään hyväksi,
näytän toisen puoleni, joka ei ole hyvä.
NETFLIX-SARJA
Olen mieluummin murhaaja kuin vainoaja.
Halusin kokea tunteen, että häntä tarkkaillaan.
Kuka tahansa voi olla vainoaja.
Se on pelottelupuhetta.
Olen yhä niin hullu.
JEFFERSON CITY, MISSOURI
JEFFERSON CITYN VANKILA
Olen Terry Dwayne Morrison.
Minut tuomittiin törkeästä vainoamisesta.
Sain neljä vuotta.
Vartuin Dallasissa, Texasissa.
Taisin olla kapinallinen.
En käynyt koulua niin kuin olisi pitänyt.
Tilanteeni oli hankala, koska äiti teki töitä -
ja isä oli rekkakuski, eli en saanut tukea kotona.
En saanut kannustusta tai muuta.
YKSITYISALUE
Näin isän pahoinpitelevän äitiä.
Minulla on kolme veljeä,
ja kun isä yritti varttuessamme pahoinpidellä äitiä,
puutuimme siihen.
Otimme tuskan tai pieksemiset äidin puolesta -
koska hän ei ansainnut tulla lyödyksi.
Karkasin kotoa -
ja olin jengeissä 11-17-vuotiaana.
MARRASKUU 2013
50-VUOTIAANA MORRISON TAPASI NETISSÄ 54-VUOTIAAN "SADIEN".
Tapasin exäni Sadien deittisivustolla.
Me olimme samanikäisiä.
Hän oli itsenäinen, jos tiedätte mitä tarkoitan.
Ei vaatinut paljon huomiota.
Hän oli koti-ihminen. Pidin siitä hänessä.
Ensitreffeillämme hän tuli työpaikalleni -
Olin töissä ravintolassa, ja hän halusi tulla käymään siellä.
Kutsuin hänet lounaalle.
Se tuntui hyvältä.
Hän oli mukava nainen.
Me vietimme paljon aikaa yhdessä. Pyöräilimme,
kävimme elokuvissa ja teimme juttuja joista tykkään.
Olen Sadie, vainoamisesta selviytyjä.
Tapasin Terryn touko- tai kesäkuussa 2013.
Muutama työkaverini harrasti nettideittailua.
He suostuttelivat minut menemään deittisivustolle.
Olin käynyt ulkona monien ihmisten kanssa ennen Terryä.
Ensivaikutelmani oli, että hän oli tosi ujo ja mukava.
Me pystyimme kommunikoimaan aika hyvin .
Vaihdoimme puhelinnumeroita ja aloimme viestitellä.
Muistan ajatelleeni, että hän ei ole minun tyyppiäni.
Ja sitten -
kun olin menettämässä työni,
tarvitsin juttukaverin, ja siitä se sitten lähti.
Pari kuukautta lähetin viestejä joka aamu.
Toivottelin hyvää työpäivää.
Ja hän teki saman minulle.
Me tapailimme ehkä kolme kuukautta.
Hän kysyi aina:
"Miksi et muuta luokseni?"
Vaihdoin puheenaihetta, koska kuten sanoin,
en etsinyt parisuhdetta,
johon olin täysin sitoutunut.
KESÄKUU 2013
MORRISON MUUTTI SADIEN ASUNTOON, KUN ELÄMÄNTILANNE MUUTTUI.
Hänet häädettiin asunnostaan, ja minun kävi häntä sääliksi.
Sanoin, että hän voisi asua luonani.
Muistan kertoneeni, kun hän muutti luokseni,
että kun valmistuisin koulusta vuoden päästä,
aioin muuttaa eikä hän tulisi mukaan.
Yhdessä asuminen sujui aluksi OK. Teimme normaaleja juttuja.
Laitoimme ruokaa, teimme töitä ja katsoimme TV:tä.
Vähitellen hän alkoi muuttua.
Hänestä tuli omistushaluinen.
Jos istuin keittiössä tietokoneen ääressä -
ja hän katseli TV:tä olohuoneessa,
hän halusi, että istun hänen vieressään koko ajan.
Sanoin: "En ymmärrä, miksi en voi tehdä mitä haluan -
jos sinä teet mitä sinä haluat."
Aloin miettiä, että olin tehnyt virheen.
Suhde muuttui huonoksi ehkä kuukausi yhteen muuton jälkeen.
Pari kertaa miehet tulivat asunnolle -
palauttamaan elokuvia tai Sadie pyysi kokkaamaan,
ja jääkaapissa oli ruokaa, jota minä en pannut sinne.
Kysyin:
"Mistä sait tuon?"
Eikä hän vastannut minulle.
Minulla oli tunteita häntä kohtaan.
Halusin tietää, pettikö hän minua.
Mutta hän ei vastannut.
Yritin keksiä, kuinka pääsisin hänestä eroon -
ja kerroin hänelle, että hänen piti löytää toinen asunto,
koska minusta me emme sopineet yhteen.
Heti kun kerroin sen,
hän alkoi muuttua väkivaltaiseksi.
Yhtenä iltana me olimme katsoneet TV:tä sohvalla -
ja jutelleet.
Terry oli puhunut paljon muutosten tekemisestä.
Sanoin hänelle: "Jos haluat muuttaa elämäsi -
ja saada paremman elämän, luovu jengimentaliteetista,
koska se ei johda mihinkään."
Hän meni hiljaiseksi eikä sanonut sanaakaan.
Hän meni nukkumaan,
ja minä katsoin TV:tä vielä puolisen tuntia -
ja menin sitten nukkumaan.
Olin nukahtamassa,
ja sitten huomasin, että hän pani jalkansa -
minun lantiolleni ja työnsi minut sängystä.
Pompin pitkin lattiaa ja olin puoliksi hereillä.
Muistan ajatelleeni:
"Ehkä hän venytteli eikä tehnyt sitä tahallaan."
Olin tokkurainen ja puoliunessa.
Palasin sänkyyn, ja hetken päästä -
hän oli päälläni kädet kaulani ympärillä.
Olin kuin räsynukke ja sätkin ympäri sänkyä.
Ja…
Luulin, että kuolen.
Ääni päässäni sanoi:
"Älä kamppaile vastaan. Se on pian ohi."
Hän lopetti, nousi ylös -
ja poistui huoneesta.
Nousin ylös ja menin vessaan.
Koko silmänvalkuaiseni oli verenpunainen.
Ja suoleni vuotivat verta kolme päivää.
Uskon, että olin lähellä kuolemaa.
Tulin perjantaina kotiin hänen kanssaan -
vahtimasta hänen lapsenlapsiaan.
Minun piti mennä töihin aamulla .
Hän heräsi seuraavana aamuna, ja hänellä oli musta silmä.
Hän sanoi että olin lyönyt häntä, ja sanoin että en ollut.
Kun aloin seurustella hänen kanssaan,
sanoin hänelle: "Soita poliisit, jos kajoan sinuun."
Kun hän sanoi sen, vastasin: "En lyönyt sinua."
Hän oli lähtenyt talosta sinä iltana tai oli lyönyt itseään.
En tiedä.
Hän saattoi tehdä mitä tahansa.
KESÄKUU 2013
JOULUKUU 2013
MYÖHEMMIN VUONNA 2013 SADIE MUUTTI TYTTÄRENSÄ LUOKSE.
Otin lähtiessäni sen verran vaatteita että pärjään -
ja jätin paljon tavaroitani asuntooni.
Yhtenä iltana hän lähetti minulle viestejä -
ja sanoi että oli valkaissut vaatteeni,
tuhonnut kaikki kuvani ja tavarani
ja viillellyt kenkäni.
Ne olivat kaikki asunnon roskiksessa.
Tavarasi ovat roskiksessa.
Kaikki vaatteesi ja kuvasi. Tule hakemaan ne.
Terry lähetteli tuolloin 50 viestiä päivässä.
Ei mitään hyvää.
Heitin tavarat pois, en välitä sinusta.
Heitin kaikki kuvat roskiin.
Hän jätti viestejä serkkuni kotiin.
Hän ajoi tyttäreni talon ohi ja pani rakkauskirjeitä -
postilaatikkoon.
"En voi uskoa että teet tämän."
Aloin ajatella, että se oli vainoamista.
Minua pelotti.
Jos tuntui, että auto seurasi liian pitkään...
Yritin varmistaa, että tiesin nopeimman reitin poliisiasemalle.
Tuntui kuin olisin ollut koko ajan taistele tai pakene -moodissa.
Se on tosi pelottavaa.
TERVETULOA MISSOURIIN
Väkivaltaisesta suhteesta lähtevälle naiselle vaarallisin hetki -
on kun hän kävelee ulos ovesta.
Tässä tapauksessa kun Sadie lähti -
hänen henkensä oli vaarassa.
Olen Angela Hirsch.
Olen johtaja -
Missouri Cityn raiskaus- ja väkivaltakeskus RACSissa.
Kun uhri alkaa tunnistaa,
että suhde on epäterve,
hänet on eristetty,
ja häntä kontrolloidaan.
Hän alkaa vähentää kontrollia,
tekijä tuntee olonsa uhatuksi.
Ja kun Sadie otti oman elämänsä hallintaansa -
ja päätti lähteä parisuhteestaan,
se sai aikaan -
paniikkia Morrisonissa.
ANGELA HIRSCH ON LUKENUT KIRJEET,
JOTKA MORRISON LÄHETTI SADIELLE TÄMÄN LÄHDETTYÄ.
Kun Morrison kirjoittaa "tiedän koska olet lapsenvahtina",
hän pystyy muuttamaan Sadien elämän arkiset tilanteet,
kouluun menon lastenlasten vahtimisen -
ja sukulaisten tapaamisen,
turvattomiksi Sadielle -
riippumatta siitä, mitä Sadie tekee -
tai miten hän on yrittänyt auttaa itseään.
Tiedän kun olet koulussa tai kaupassa.
Hän teki sen kertoakseen Sadielle:
"Voit paeta mutta et piiloutua.
Minä olen ohjaksissa. Tiedän, mitä tapahtuu.
Et pääse minua pakoon."
Kuvitelkaa, että elätte noin jatkuvasti.
Vainoamisen uhrit joutuvat kokemaan sellaista.
Heidän täytyy elää niin.
ASUTTUAAN KOLME KUUKAUTTA -
TYTTÄRENSÄ KANSSA SADIE PIILOUTUI.
Sadie teki kaiken voitavansa -
paetakseen vainoajaansa.
Ymmärrän hyvin, miksi hän meni piiloon.
Moni pahoinpidelty nainen -
joutuu hakeutumaan turvalliseen paikkaan,
josta häntä ei voi löytää,
koska hän ei ole turvassa siellä missä hän on.
Piiloutuminen oli varmaan hänen viimeinen vaihtoehtonsa.
Tämä nainen selvisi Jumalan armosta.
Kun menin piiloon,
Terry jatkoi minun ja perheeni ahdistelua.
Hän yritti lähettää sovelluksia, joilla voisi jäljittää minut.
Ne olivat kuin tekstiviestejä, joissa oli GPS-paikannin.
Sammutin puhelimeni ja kun käynnistin sen,
siihen alkoi tulla kaikenlaisia juttuja.
50 tekstiviestiä peräjälkeen.
Ne olivat hänen numerostaan, ja minä poistin ne.
Poistuin kotoa vain mennäkseni tunnille,
koska pelkäsin liikkua ulkona.
On vaikea selittää pelkäämisen tunteita.
Jos olisin voinut lukita itseni laatikkoon,
se olisi ollut parempi.
Tilanne meni siihen pisteeseen,
että joko loppuelämäni olisi sellaista -
ja eläisin pelossa -
tai toinen meistä kuolisi.
Valmistauduin jälkimmäiseen vaihtoehtoon.
13.3.2014
MAALISKUUSSA 2014 -
SADIE HANKKI TERRY MORRISONILLE KUUKAUDEN LÄHESTYMISKIELLON.
SE ESTI MORRISONIA UHKAILEMASTA SADIETA -
TAI PITÄMÄSTÄ YHTEYTTÄ TÄHÄN.
Tiesin että hän suuttuisi lisää -
ja menin siksi piiloon ennen kuin hain lähestymiskieltoa.
Suurin pelko on kosto,
ja siksi monet ihmiset, varsinkin naiset,
eivät hanki lähestymiskieltoa, koska se on pelkkä paperinpala.
Mikään ei pidä vainoajia erossa uhreistaan.
Vaikka olisi lähestymiskielto,
vainoaja voi iskeä ennen poliisin tuloa.
Minkäs teet?
En voinut tehdä mitään -
suojellakseni lapsiani tai itseäni.
Tunsin itseni avuttomaksi.
SADIE PÄÄTTI PIILESKELLESSÄÄN JATKAA HOITAJAOPINTOJAAN.
TEKNILLINEN OPISTO
BIOTIETEET
MAALISKUU 2014
VIISI PÄIVÄÄ LÄHESTYMISKIELLON HANKKIMISEN JÄLKEEN -
SADIE KÄVI KOULULLAAN ILMOITTAMASSA MORRISONISTA.
Se taisi olla aamu.
Aamukierokseni jälkeen -
sain puhelun, että opiskelijalla oli asiaa.
Sadie odotti minua opiskelijoiden palvelutiskillä.
Hän kertoi, että hänellä oli kopio lähestymiskiellosta.
Sanoin hänelle:
"Otamme yhteyttä Ozarkin poliisiin.
Tämä on aika vakava asia."
Olen Jerome Ransome.
Olen turvallisuuspäällikkö Richwood Valleyn kampuksella -
Missourin Nixassa.
Me menimme kokoushuoneeseen.
Sadie istui tässä, poliisi tuolla -
ja minä tässä pöydän päässä.
Me kävimme paperit läpi ja puhuimme toimintasuunnitelmasta.
Hän pelkäsi sitä miestä ja oli tosi hermostunut -
ja pois tolaltaan.
Hän sanoi: "Tiedän että hän ilmestyy tänne.
Hän ei pelkää."
Lähtiessämme käännyin Sadien puoleen ja sanoin:
"Herra Morrison taitaa olla täällä.
Jää tänne, niin käyn katsomassa."
Menin opiskelijoiden tiskille ja näin Morrisonin siellä.
Me tulimme tänne.
Nämä ovet olivat auki kuten nytkin.
Työnsimme hänet tätä ovea päin,
ja painoin hänet sitä vasten.
Sanoimme, että hän rikkoi lähestymiskieltoa.
Poliisi sanoi, että hänet oli pidätetty.
Herra Morrison sanoi: "En tiedä mistä puhutte."
Kaivoin hänen taskustaan lähestymiskiellon,
jonka hän oli saanut.
Sanoin: "Ehkä ette ymmärrä, että se on tämä."
Näytin sen hänelle.
Saatoimme herra Morrisonin poliisiautolle.
Hänet vietiin piirikunnan vankilaan -
lähestymiskiellon rikkomisesta.
Sadie pelkäsi.
Hän oli kauhuissaan nähdessään Morrisonin.
Olen iloinen, että hän uskalsi sanoa:
"Olen huolissani yhdestä ihmisestä."
Jos Sadie ei olisi hakenut kieltoa,
herra Morrisonia olisi vain pyydetty poistumaan.
Lähestymiskiellon ansiosta meillä oli oikeus pidättää hänet.
MORRISON OLI HETKEN PIIRIKUNNAN VANKILASSA -
ENNEN KUIN HÄNET VAPAUTETTIIN.
MAALISKUU 2014
1.4.2014
KAKSI VIIKKOA MYÖHEMMIN -
POLIISI HAVAITSI MORRISONIN LÄHESTYVÄN KAMPUSTA TOISEN KERRAN.
TEKNILLINEN OPISTO
Herra Morrison pysäköi,
nousi autosta ja ryntäsi poliisiauton luokse.
Poliisi nousi autosta, veti aseen esiin -
ja alkoi käskyttää herra Morrisonia.
Hän pidätti herra Morrisonin.
Hänet vietiin vankilaan toisen kerran -
kahden viikon sisällä.
TOINEN PIDÄTYS TOI SYYTTEEN TÖRKEÄSTÄ VAINOAMISESTA.
AVAINTODISTE LÖYTYI VIHOSTA, JOKA OLI HÄNEN AUTOSSAAN.
Olen Janette Bleau.
Olen apulaissyyttäjä -
ja olen toiminut syyttäjänä noin 20 vuotta.
Me saimme vihon pidätyksen yhteydessä 1. huhtikuuta.
Vihkoon kirjoitetut asiat -
saivat meidät ymmärtämään, että se mies oli vaarallinen.
Vihossa luki:
"Sinun täytyy tappaa itsesi.
Pelisi on pelattu."
Vihosta löytyi toinenkin huolestuttava asia.
"Minulla on ase sinua varten."
Löysimme lähestymiskiellon aikana lähetettyjä kirjeitä.
Yhdellä sivulla luki:
"Hävisit jo tekosi takia.
Hait minulle lähestymiskiellon.
Estääkö se minua puhumasta sinulle?
Ei helvetissä. Pysy piilossa.
Lopeta opiskelut. Jos ajat tai menet kyydillä,
tarkkailen sinua parkkipaikalla.
Odotan kun menet asunnollesi."
Hän uhkaili.
Hän vainosi Sadieta ja kertoi että tarkkaili tätä.
Ja sitten ne tekstiviestit.
"Leiriydyn talollesi. Sinä puhut minulle vielä.
Miksi teit tämän?
Tulen koulullesi ja perheesi kotiin, jos sitä haluat."
Olisin kauhuissani.
Ja Sadiekin varmasti oli.
Hän tiesi että Morrison tiesi, missä hänen perheensä asui.
CHRISTIANIN PIIRIKUNNAN KÄRÄJÄOIKEUS
Ajattelin, että meidän täytyy pitää hänet pidätettynä.
Hän olisi uhka Sadielle, jos pääsisi vapaaksi.
Hän tiesi, että Sadie oli tehnyt rikosilmoituksia.
Hänet oli pidätetty kahdesti. Eli me tiesimme,
että meidän täytyi olla tilanteen tasalla.
HUHTIKUU 2014
16. HUHTIKUUTA 2014 -
MORRISONIN VAINOAMISOIKEUDENKÄYNTI ALKOI.
OIKEUSTALO
Minua pelotti mennä oikeuteen.
Olin huolissani, koska Sadie olisi samassa huoneessa hänen kanssaan.
Hänen täytyi nähdä Morrison ja sanoa:
"Tuo on vainoajani Terry Morrison."
He halusivat hylätä todisteita ja vaihtaa tuomaria.
Viivytyksiä viivytysten perään.
En tiedä, luuliko Morrison,
että Sadie luovuttaisi, jos hän viivyttäisi juttua.
Hän ei uskonut, että juttu etenisi minnekään.
HUHTIKUU 2014
LOPULTA KESÄKUUSSA 2015 -
MORRISON TODETTIIN SYYLLISEKSI VAINOAMISEEN.
HÄN SAI NELJÄN VUODEN TUOMION.
Sadie sanoi, että hän ei rakastanut minua,
eikä halunnut olla tekemisissä kanssani -
tai puhua minulle.
Se on...
Sitä voi pitää vainoamisena nyt kun selvitin mitä se on.
Selvitin,
mitä se pitää sisällään.
Tein sen pelotellakseni häntä.
Tiedän, että se oli väärin,
koska hän pelkäsi paljon.
Hän ei tiennyt, mihin minä pystyn.
MORRISON, T.
Halusin vain panna asioille pisteen.
En aikonut satuttaa Sadieta.
En aikonut kajota häneen. Halusin vain vastauksia.
Miksi hän teki mitä teki ja sanoi mitä sanoi?
Ei muuta.
Hän ei puhunut totta,
koska en ole väkivaltainen.
En kohtele naisia kaltoin.
En satuttaisi naista, koska olen mies -
ja hän on nainen.
Hän on heikompi lenkki.
En tykännyt, kun minua sanottiin vainoajaksi.
Se on yhtä paha asia kuin pedofiili.
Vainoajat ovat alhaisinta sakkaa.
Tunnen itseni nilkiksi.
Olen mieluummin murhaaja kuin vainoaja.
Ymmärrättekö?
Morrisonilla on väkivaltainen tausta.
Murhaa väkivaltaisempaa rikosta ei ole.
Olen Scott Hill.
Olen poliisi Springfieldissä.
Olin partioimassa 23. syyskuuta 2011,
kun saimme hälytyksen laukauksista.
1,5 VUOTTA ENNEN KUIN MORRISON TAPASI SADIEN -
SPRINGFIELDIN POLIISI SAI HÄLYTYKSEN VÄKIVALTAISESTA VÄLIKOHTAUKSESTA.
Naista, joka tunnistettiin Pristina Tyneriksi,
oli ammuttu päähän.
Silminnäkijät tunnistivat Terry Morrisonin -
neiti Tynerin ampujaksi.
Konstaapelit pidättivät hänet murhasta epäiltynä.
Huone 212. Herra Morrison meni huoneeseen -
ja uhkasi asukkaita aseella.
Silminnäkijän mukaan Morrison kurotti kaiteen yli -
ja ampui portaissa juossutta Tyneriä.
Huoneessa oli nainen, joka tunsi herra Morrisonin.
Hän tunnisti Morrisonin kuvista -
ja Morrison pidätettiin.
SYYSKUU 2011
SYYSKUUSSA 2011 GREENEN PIIRIKUNNAN SYYTTÄJÄT -
SYYTTIVÄT MORRISONIA MURHASTA.
JUTTU EI KOSKAAN MENNYT OIKEUTEEN ASTI.
GREENEN PIIRIKUNNAN OIKEUSTALO
Todistaja kieltäytyi tunnistamasta Morrisonia.
Hän oli kauhuissaan.
Kadulla puhuttiin, että hän oli ehkä aiottu kohde -
toisen uhrin sijasta.
Se säikäytti hänet,
että hän oli osallinen enemmän kuin halusi.
Hänen ystävänsä tapettiin hänen nähtensä. Hän voisi kokea saman.
SPRINGFIELDIN POLIISILAITOS
MURHAJUTTU MORRISONIA VASTAAN -
HYLÄTTIIN LÄHES NELJÄKSI VUODEKSI.
SITTEN RIKOSTUTKIJAT KUULIVAT MORRISONIN VAINOAMISTUOMIOSTA.
Murha ei vanhene koskaan.
Meillä oli uusi mahdollisuus hakea oikeutta.
Tapasin Sadien kun kuulin, että häntä oli vainottu.
Tiesin, että Sadie oli ollut -
Morrisonin viimeisin kumppani.
Hän oli saattanut kertoa murhasta Sadielle,
joten halusin jututtaa Sadieta.
Hän alkoi itkeä, kun jututin häntä.
Hän pelkäsi koska tiesi, että Morrison -
etsisi ja tappaisi hänet, jos pääsisi vapaaksi.
Pelko Sadien silmissä keskustelumme aikana -
oli aitoa. Sitä ei voi teeskennellä.
Hän kertoi, että Morrison oli sanonut -
tappaneensa Tynerin.
Oli tärkeä asia oikeudenkäynnissä, että valamiehet -
kuulivat kumppania, jolle Morrison oli tunnustanut -
murhanneensa tapauksemme uhrin.
Olin järkyttynyt kun sain puhelun.
Terry oli vankilassa törkeän vainoamisen takia.
Ja rikostutkija Hill soitti minulle -
ja halusi kysellä, tiesinkö mitään murhasta.
Terry kertoi sen yllättäen yhtenä iltana.
Hän sanoi: "Tapoin sen naisen. Vain sinä tiedät sen,
ja kiistän kaiken."
En sanonut mitään enkä esittänyt kysymyksiä.
En halunnut tietää.
Mitä vähemmän tiesin, sen parempi.
SADIETA PYYDETTIIN TODISTAMAAN MORRISONIN MURHAOIKEUDENKÄYNNISSÄ.
En halunnut todistaa.
Mitä jos todistaisin eikä häntä tuomittaisi?
Mietin asiaa ja ajattelin, että mitä hävittävää minulla oli?
Jos todistajanlausuntoni auttaisi jutussa,
se hyödyttäisi minua.
Tämä kuulostaa pahalta, mutta pelkäsin että hän vapautuu.
Olin kauhuissani.
12. MAALISKUUTA 2018 MORRISON JOUTUI OIKEUTEEN -
PRISTINA TYNERIN MURHASTA.
Oli hermoja raastavaa mennä oikeuteen.
TUOMARI JESSICA KRUSEN OIKEUSSALI
Muistan, kun kävelin aitioon.
Kun näin valamiehistön, Terryn ja kaikki muut,
se oli...
Vapisin niin paljon, että kaikki huomasivat sen.
En halunnut katsoa häntä.
Vilkaisin, mutta en halunnut katsoa.
Tyttärelläni on taistelijan luonne.
Hän katsoi Morrisonia ja haki katsekontaktia -
sanoakseen: "Sinä et voita."
14. MAALISKUUTA 2018, KAHDEN PÄIVÄN KÄSITTELYN JÄLKEEN,
TERRY MORRISON TODETTIIN SYYLLISEKSI MURHAAN.
Olin pyörtyä, kun hänet todettiin syylliseksi.
Olin iloinen.
Olin tosi helpottunut ja itkin.
Uhrin tytär oli paikalla.
Hänellä oli pieni lapsi mukana.
Todistajan avustaja kietoi kätensä hänen ympärilleen -
ja toi hänet luokseni.
Hän sanoi…
"Tämä nainen auttoi panemaan äitisi murhaajan vankilaan."
Se oli rankkaa.
TERRY MORRISON SAI ELINKAUTISEN -
EHDONALAISEN MAHDOLLISUUDELLA JA SATA VUOTTA.
Hän ei tiennyt mihin pystyn ennen kuin sain tuomion -
toisen asteen murhasta.
Eli hän pelkää minua.
Tiedän, miltä se vaikuttaa.
Vaikutan väkivaltaiselta ihmiseltä, jonka ei pitäisi vapautua,
mutta olen erakko.
Olen ihminen, joka haluaa olla rauhassa.
Näin minä asian näen.
Voin olla vaarallinen tilanteessa,
jossa pitää näyttää auktoriteettini.
Saatan olla silloin ihminen, jotta ette halua nähdä.
Voin yhä päästä ehdonalaiseen,
mutta olen 59-vuotias ja kuolen vankilassa.
En vapaudu koskaan.
Tuomioni on käytännössä kuolemantuomio.
Mutta en luovuta koskaan.
Jatkan taistelua niin kauan kuin saan tehdä valituksia.
Minulla ei ole muuta tekemistä -
kuin taistella.
En viihdy täällä, en halua olla täällä enkä halua kuolla täällä.
Miksi en käyttäisi aikaani lain opiskeluun -
ja tekisi jotain päästäkseni vapaaksi?
ROUTE 66:N SYNNYINPAIKKA
Kun tuomari sanoi elinkautinen ja sata vuotta,
tunsin, että taakka oli nostettu hartioiltani.
Vankeustuomio törkeästä vainoamisesta -
oli vain 3-7 vuotta,
ja hän olisi ehkä vapautunut hyvän käytöksen ansiosta.
Minusta hän ei onnistunut -
yrityksessään tuhota minut.
Mutta minusta ei tunnu,
että tällaisen suhteen jälkivaikutuksista voi päästä yli.
Se jättää ikuiset jäljet.
Minulla on yhä hetkiä, kun lukitsen ovet -
ja panen tuoleja niitä vasten, jotta kukaan ei pääse sisälle.
Tällaiset kokemukset aiheuttavat painajaisia.
Näen silmänurkastani pieniä juttuja,
jotka säikäyttävät hetkeksi ja palauttavat muistot mieleen.
Tätä sattuu kaikenlaisille ihmisille.
Ei ole väliä, paljonko tienaa -
tai kuinka hyvä ihminen on.
Edes kasvatuksella ei ole väliä.
Minulla oli ensitapaamisella vahva tunne,
että hän ei ollut ihminen, josta olisin kiinnostunut,
mutta en valitettavasti piitannut siitä tunteesta.
Olisinpa kuunnellut vaistoani.
Jos olisin seurannut vaistojani,
en olisi nyt tässä.
Mutta uskon myös,
että minun piti kokea tämä ymmärtääkseni vahvuuteni.
Tekstitys: Juha Arola